**Likumprojekta**

# **„Grozījumi Zemesgrāmatu likumā”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Zemesgrāmatu likumā” (turpmāk – likumprojekts) izstrādāts, ievērojot nepieciešamību ieviest Eiropas Parlamenta un Padomes 2012. gada 4. jūlija regulu (ES) Nr. 650/2012 par jurisdikciju, piemērojamiem tiesību aktiem, nolēmumu atzīšanu un izpildi un publisku aktu akceptēšanu un izpildi mantošanas lietās un par Eiropas mantošanas apliecības izveidi (turpmāk – regula Nr. 650/2012) un Eiropas Parlamenta un Padomes 2012. gada 12. decembra regulu (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās (turpmāk – regula Nr. 1215/2012). Saskaņā ar regulas Nr. 650/2012 84. pantu šo regulu piemēro no 2015. gada 17. augusta, izņemot atsevišķus regulas noteikumus. Regulu Nr. 1215/2012 piemēro no 2015.gada 10.janvāra. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar likumprojektu tiek paplašināts to gadījumu skaits, kad persona personiski zemesgrāmatu nodaļā var iesniegt nostiprinājuma lūgumu, tādējādi uz ārvalsts tiesas vai kompetentās iestādes pieņemtā nolēmuma vai izdotā publiskā akta, ja šāds nolēmums vai publiskais akts saskaņā ar Eiropas Savienības tiesību aktiem ir izpildāms, neprasot tā atzīšanu, kā arī tā izpildes pasludināšanu, attiecinot Zemesgrāmatu likuma 60. panta otrajā daļā ietverto izņēmumu. Zemesgrāmatu likuma 60. pantā noteikts vispārējs princips, ka privātpersonu parakstiem uz iesniedzamiem nostiprinājuma lūgumiem jābūt notāra vai bāriņtiesas apliecinātiem. Vienlaikus Zemesgrāmatu likumā paredzēts izņēmums no vispārējās kārtības, tas ir, notariāls apliecinājums nav nepieciešams uz personas iesniegta nostiprinājuma lūguma, ja nostiprinājuma lūgums ir pamatos uz tiesas nolēmumu, notariālo aktu, administratīvo aktu par īpašuma tiesību atjaunošanu, līgumu par īpašuma tiesību iegūšanu uz nekustamā īpašuma, privatizējot valsts vai pašvaldības īpašumu, būvvaldes izziņu par ēkas statusu un aktu par ēkas pieņemšanu ekspluatācijā, jo katras valsts iestādes un amatpersonas dokuments, kas izdots tās kompetences ietvaros, ir publisks akts, kas pats par sevi kalpo kā pierādījums tajā apliecinātajiem faktiem.Jāatzīmē, ka saskaņā ar dažādiem Eiropas Savienības tiesību aktiem Eiropas Savienības dalībvalsts tiesā vai kompetentajā iestādē pieņemtajam nolēmumam vai kompetentās iestādes izdotajam publiskajam aktam, kas saskaņā ar Eiropas Savienības tiesību aktiem ir izpildāms citā Eiropas Savienības dalībvalstī, neprasot tā atzīšanas un izpildes pasludināšanu, ir jābūt tādam pašam spēkam, kā Latvijas tiesas pieņemtajam nolēmumam vai Latvijas zvērināta notāra izdotajam publiskajam aktam. Ņemot vērā to, ka Zemesgrāmatu likuma 60. panta otrajā daļā ietvertais izņēmums tiek attiecinās uz Latvijas tiesas nolēmumiem un zvērināta notāra izdotajiem notariālajiem aktiem, tāds pats izņēmums ir jāparedz arī attiecība uz ārvalsts tiesas vai kompetentās iestādes pieņemtajiem nolēmumiem vai kompetentās iestādes izdotajiem publiskajiem aktiem. Šis izņēmums attiektos tikai uz tādiem ārvalsts tiesas pieņemtajiem nolēmumiem vai kompetentās iestādes izdotajiem publiskajiem aktiem, kas saskaņā ar Eiropas Savienības tiesību aktiem ir izpildāmi citā dalībvalstī, neprasot tā atzīšanas un izpildes pasludināšanu. Jāmin, ka vienlaikus līdz šim šie gadījumi ir uzskaitīti 64.panta pirmās daļas 7.-9.punktā, ko ierosināts likumprojektā papildināt vēl ar jauniem 10. un 11. punktiem.Bez tam likumprojekts paredz ieviest regulu Nr. 1215/2012 un regulu Nr. 650/2012.Regula Nr. 1215/2012 ir izstrādāta, pārstrādājot tās priekšgājēju Eiropas Parlamenta un Padomes regulu (EK) Nr. 44/2001 par jurisdikciju un spriedumu atzīšanu civillietās un komerclietās (pazīstama kā „Briseles I regula”). Regula Nr. 1215/2012 tika virzīta, lai uzlabotu jurisdikcijas un spriedumu atzīšanas un izpildes noteikumu piemērošanu praksē, vēl vairāk atvieglojot spriedumu un publisko aktu brīvu apriti Eiropas Savienības ietvaros. Regula Nr. 650/2012 paredz Eiropas mantošanas apliecībasizveidi, kura būtu spēkā visā Eiropas Savienības teritorijā bez jebkādas nepieciešamības to atzīt izpildes dalībvalstī, tādējādi nodrošinot ievērojami brīvāku mantojuma lietā pieņemtu nolēmumu apriti Eiropas Savienībā. Ņemot vērā minēto – ka Eiropas mantošanas apliecībai, ja tāda personai tiks izsniegta, būs tāds pats pierādījuma spēks visā Eiropas Savienības teritorijā, izņemot Dāniju, Īriju un Apvienoto Karalisti, kā katrā dalībvalstī nacionālām vajadzībām izdotai mantošanas apliecībai – persona kā pierādījumu savām mantojuma tiesībām Latvijā varēs izmantot ne tikai nacionālo mantojuma apliecību, bet arī Eiropas mantošanas apliecību.Likumprojekts paredz, ka uz ārvalsts tiesas vai kompetentās iestādes izsniegto apliecību saskaņā regulu Nr. 1215/2012 un uz Latvijas zvērināta notāra, ārvalsts tiesas, arī ārvalsts kompetentās iestādes izsniegto Eiropas mantošanas apliecību saskaņā regulu Nr. 650/2012 ir nepieciešams attiecināt izņēmumu no vispārējā principa, ka zemesgrāmatu nodaļā nostiprinājuma lūgumam pievienotos dokumentus iesniedz oriģinālā, tādējādi nodrošinot, ka attiecībā uz regulu Nr. 1215/2012 un regulu Nr. 650/2012 tiktu attiecināts Zemesgrāmatu likuma 64. panta noteiktais izņēmums. Zemesgrāmatu likuma 61. pants un 64. pants noteic, ka persona nostiprinājuma lūgumam pievieno oriģinālos dokumentu, kas apliecina nostiprināmās tiesības. Zemesgrāmatu likuma 64. pantā ir uzskaitīti tie dokumenti, kuru oriģinālus var neiesniegt. Jāatzīmē, ka regula Nr. 650/2012 arī paredz tikai Eiropas mantošanas apliecības kopijas izsniegšanu ieinteresētajām personām. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta regulējums attiecināms gan uz rajona (pilsētas) tiesu zemesgrāmatu nodaļām, kuras veic to kompetencē esošas funkcijas, gan uz fiziskām personām, kuras vēlas nostiprināt savas īpašuma tiesības zemesgrāmatā.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts šo jomu neskar. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2012. gada 4. jūlija regula (ES) Nr. 650/2012 par jurisdikciju, piemērojamiem tiesību aktiem, nolēmumu atzīšanu un izpildi un publisku aktu akceptēšanu un izpildi mantošanas lietās un par Eiropas mantošanas apliecības izveidi. Saskaņā ar regulas Nr. 650/2012 84. pantu tās piemērošanas termiņš ir 2015. gada 17. augusts.Eiropas Parlamenta un Padomes 2012. gada 12. decembra regula (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012. gada 4. jūlija regula (ES) Nr. 650/2012 par jurisdikciju, piemērojamiem tiesību aktiem, nolēmumu atzīšanu un izpildi un publisku aktu akceptēšanu un izpildi mantošanas lietās un par Eiropas mantošanas apliecības izveidi. Eiropas Parlamenta un Padomes 2012. gada 12. decembra regula (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 650/201270.pants  | Zemesgrāmatu likuma 64.pants. | Tiks ieviesta pilnībā.  | Neparedz stingrākas prasības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |  |  |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta, izsludinot likumprojektu Valsts sekretāru sanāksmē, kā arī likumprojekts kopā ar sākotnējās ietekmes novērtējuma ziņojumu tiks ievietots Tieslietu ministrijas interneta vietnē www.tm.gov.lv sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus. |
| 2. | Sabiedrības līdzdalība projekta izstrādē | Ņemot vērā to, ka likumprojekts ir steidzams, tehniska rakstura un nesatur būtiskus tiesību politikas jautājumus, bet gan attiecas tikai uz regulas Nr. 1215/2012 un regulas Nr. 650/2012 ieviešanu, likumprojekts kopā ar tās sākotnējās ietekmes ziņojumu (anotāciju) vienlaicīgi tiks izsludināts Valsts sekretāru sanāksmē un ievietots Tieslietu ministrijas interneta vietnē www.tm.gov.lv sadaļā „Sabiedrības līdzdalība”. Likumprojekts kopā ar sākotnējās ietekmes novērtējuma ziņojumu (anotāciju) 2015.gada 20.jūlijā tika ievietots Tieslietu ministrijas interneta vietnē www.tm.gov.lv sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus, līdz 2015.gada 3.augustam. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rajona (pilsētas) tiesu zemesgrāmatu nodaļas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildi veic esošo funkciju ietvaros. |
| 3. | Cita informācija | Nav. |

Iesniedzējs:

Tieslietu ministrijas valsts sekretāra p.i. Irēna Kucina

17.07.2015. 12:37

1463

Maija Glazjeva

67036956, Maija.Glazjeva@tm.gov.lv